# A hét görög bölcs mondásai

Üss törököt, ha kötözve vagyon; nem jó kötözetlen:
Panhellén hogy légy, ijedelmed páni legyen csak.
Nincs pénzed? Sohse bánd, míg a szomszédnak van, ahol lopsz.
Tíz drachmád légyen legalább, hadakozni ha készülsz.
Muszka ha békét köt, nem jó kötekedni törökkel.
Cuique suum,* – török, add ide nékem, amid van; enyém az.
Csiklandozd Kruppot, de előbb nézd, meg van-e töltve.
(1878)