# Kortes nóták+

Végigmentem a Múzeum-körúton
Elvesztettem öt éves mandátumom.
Arra kérem a kedves publikumot,
Adjon nékem tartósabb mandátumot.
*
Be van az én szűröm ujja kötve,
Jó választóm, kotorászhatsz benne!
Az egyikben programbeszéd, szép szó,
A másikban száz forintos bankó.
*
Látod Kornél azt a halmot,
Gyerünk, mondjunk ott programot!
Majd én mondom, te meg tátsad
Kormányszidó öblös szádat!
*
Zavaros a Tisza
Nem akar higgadni,
Az a híres nagy Apponyi
Által akar menni.
Által akar menni,
Zászlót kibontani
És egy híres három színű
Programot mondani.
*
Nekünk olyan jelölt köll,
Ha beteg is, keljen föl!
Süsse meg a programját,
Ha otthon hagyta, ha otthon hagyta,
Ha otthon hagyta tárcáját.
*
Tisza partján elaludtam,
Jaj be szomorút álmodtam!
Megálmodtam azt az egyet,
Hogy nem kaptam kerületet.
(1892)