# Jövőnk+

###### Előfizetési felhívás!

Keresztények sírjatok
Mélyen szomorkodjatok!

Oda nézzetek föl!

Ott a mi jövőnk!

A kozmopolita finánc-clique őrjöngő cancanját látjátok lerajzolva.

Látjátok, miként járják a magyar ember fölött az ó mezsopotámiai négyes percentet per méze!

A magyar ember hason fekszik és szenved.

Mily rettenetes hasonszenvészet!*

A hasonleső kozmopolypus pénz-clique a törvény és alkotmányos szabadság védelme alatt borába keveri vérünket, fazekába dobja csontjainkat, nyársra tűzi húsunkat és ül felettünk rettenetes tort.

Minket iszik, minket eszik.

Ezt meg kell akadályoznunk. Megakadályoznunk már csak azért is, nehogy ezen evés-ivás által bennök magyar vér kerengvén, hozzánk váljanak hasonlókká!

Félj magyar, reszkess keresztény és fizess elő!

Ha előfizetsz, megmenekszel a jeruzsálemi pusztítóktól!

Hogy győzni fogunk-é?

Hiszen én vagyok

Zsidóczy Győző*

(1878)