# [Kölcsey Ferenc: Vanitatum Vanitas]+
Itt az Istók

Itt az Istók*, olvassátok,
Érett ésszel, józanon!
Benne megtalálhatjátok,
Mit tanít bölcs Salamon:
Miként széles Tiszapárton
Minden épül hitványságon,
Szavazás és dikció
Mind csak – exekúció.
Bihari pont,* bali program:
Gőz, mit hagymáz lehele.
Elv csak köpeny, és sarokban,
Vagy fogason van helye.
Ellenzék, dörgő beszédek,
Renegáló pártvezérek,
Elvtagadás láncsora:
Ez a Tisza-taktika!
Hát ne higyj a mameluknak,*
Bölcs az, ki Tiszát nevet!
Ma még állnak, holnap buknak,
S több hazát nem mentenek!
Akkor tán vígabb karácson
Fog derengeni hazánkon,
Most nem hozott Messiást,
Csak Istók vigasztalást.
(1881)