# Macbeth+

###### [William Shakespeare]

###### (Naturell-reális Zola-iskola szerint scenírozva.)

MACBETH.

|  | Borotva az, mit ott látok? kezem felé

|  | Fordítva markolatja? …oly való

|  | Alakban, mint ez, melyet ím kirántok…

|  | Dunkan, ne lásd! neked feni e szíj,

|  | Torkod nyesem, hogy több leget ne szíjj!…

MACBETH BOSZORKÁNYAI.

|  | Körül, körül az üst körül,

|  | Míg minden méreg egybe gyűl.

|  | Ide veled, csalamádé,

|  | Küfferlei csokoládé,*

|  | Kutyatej, Szalay-műbor,*

|  | Kristalizált rézszínű orr,

|  | Heinrich-cikke,* Tisza-háj,

|  | Kóbi-velő, csukamáj,

|  | Koty belé, szilvalé,

|  | Téged kevernek belé

*

MACBETH.

(Banquo szelleméhez.)

|  | Hah, integetsz. Fölkelt és visszajő

|  | Húsz, mély halálos sebbel a fején,

|  | S székünkről ellök, s ott terpeszkedik.

|  | Ez furcsa! furcsább, mint a gyilkolás! De

|  | Hisz Kozerek* is elhibázta Győrött!…

*

LADY MACBETH.

(alvajár.)

Vértesynek (Kristóf tér 4.)* minden illatszere sem édesíti meg e kis kezet! Oh! oh! ohó!

(Az „Alvajáró”-ból énekel egy cavatinát)

*

LADY MACDUFF.

|  | Fiú apád halott. – S mit téssz te most?

|  | Hogy élsz meg?

KIS FIÚ.

|  | Mint sápisták, anyám,

|  | Vasutat, avagy bankot gründolok

|  | Mameluknak csapok, s kitart a kormány.

|  | Vagy vallásalapítványt bérelek.

|  | Avagy leszek subvenciós író.

|  | Vagy kormánybiztos és szélsőbali.

|  | Németül író „magyar” sornaliszt.

|  | Halbkreuzer-Kulturmensch,* revelveres.

|  | Vagy új nemes, Háromszázhatvani,*

|  | Vagy pesti zenger… szóval szép a kor,

|  | S ki meg nem él: impraktikus botor!