# [Petőfi Sándor: Nemzeti dal]+
Farsangi dal

Talpra táncos; hí a duda!
Itt az idő, most vagy soha!
Ülők legyünk, vagy táncosok?
Itt az idő válasszatok!
| Tizenhárom sampanyira
| Esküszünk,
| Esküszünk, hogy otthon ülők
| Nem leszünk!
Ülők voltunk mostanáig,
Kárhozottak vén leányink,
Kik szabadon ugrálgattak
A parquetten nem nyughattak
Sehonnai lusta ember,
Ki táncolni, ha kell, nem mer,
Kinek drágább csizmatalpa,
Mint leánya lakodalma.
Fényesebb a rokknál, a frakk,
És jobban ékesít a klakk,
És mi mégis rokkot hordtunk!
Ide veled régi frakkunk!
A lakkcipő megint szép lesz,
Méltó régi nagy híréhez!
Mit rákentek az inasok,
Mossuk le most a suvixot.
Hol négyesünk zavarodnak,
Unokáink ott lumpolnak,
S kancsó, korsó, pohár mellett,
Kiabálják neveinket…
| Tizenhárom sampányira
| Esküszünk,
| Esküszünk, hogy otthon ülők
| Nem leszünk.
(1880)